ውጭ ጉዳይ ሚኒስቴር የግብጹን አምባሳደር ጠርቶ አነጋገረ 
የኢፌዴሪ ውጭ ጉዳይ ሚኒስቴር በኢትዮጵያ የግብጽ አምባሳደርን ጠርቶ በወቅታዊ ጉዳዮች ላይ አነጋገረ።ሚኒስትር ዴኤታ አምባሳደር ታዬ አጽቀሥላሴ የግብጽን አምባሳደር አቡበከር ሂፍኒ በጽህፈት ቤታቸው አነጋግረዋል።የውጭ ጉዳይ ሚኒስቴር ቃል አቀባይ አቶ ተወልደ ሙልጌታ እንደገለጹት፤ የሁለቱ ውይይት ያተኮረው በኢትዮጵያ ስላለው ወቅታዊ ሁኔታና የሁለቱ አገሮችን ግንኙነትን በተመለከተ ነው።በውይይቱ አምባሳደር ታዬ አገሮቹ ስላላቸው ግንኙነት ከግብጹ አምባሳደር ጋር ሀሳብ የተለዋወጡ ሲሆን ፤ በመገናኛ ብዙሃን  ጉዳይም  ላይ መወያየታቸውን ቃል አቀባዩ ገልጸዋል-ኢዜአ ።